Na temelju članka 28. Statuta Elektrostrojarske obrtničke škole Zagreb na prijedlog ravnatelja Škole Ante Delača, dipl.ing., Školski odbor je na sjednici održanoj dana 28. lipnja 2022. godine donio:

 **PROCEDURA**

 **O NAČINU KORIŠTENJA VLASTITIH PRIHODA**

 Članak 1.

(1) Odredbe Procedure odnose se na vlastite prihode Škole ostvarene od školarina, nenamjenskih donacija i pomoći, prihoda od imovine, prihoda od nefinancijske imovine, prihoda od najma školskog prostora, te ostalih prihoda ostvarenih u obavljanju nastavne i strukovne djelatnosti (u daljnjem tekstu: vlastiti prihodi).

(2) Odredbe ove Procedure ne odnose se na sredstva državnog proračuna koja doznačuje ministarstvo nadležno za znanost i obrazovanje sukladno odredbama pozitivnih pravnih propisa.

Članak 2.

Osim ako drukčije nije određeno člancima 3.-5. ove Procedure prihodi ostvareni od školarina obrazovanja odraslih, dok će ostatak vlastitih prihoda biti utrošen za podmirenje:

* materijalnih troškova škole;
* nastavnog materijala,
* troškova nabave i održavanja nefinancijske imovine,
* troškova izgradnje infrastrukture škole,
* stručna usavršavanja,
* školske izlete i
* podmirenje ostalih rashoda škole

Članak 3.

Prihodi od nenamjenskih donacija i pomoći prvenstveno se koriste u svrhe i na način predviđen ugovorom o donaciji, odnosno odlukom o pomoći.

Članak 4.

Iznimno, ako se utvrdi da stanje opreme i materijalnih resursa Škole u tekućoj školskoj godini zadovoljava pedagoške standarde, sredstva namijenjena za njihovo održavanje i obnovu rasporedit će se temeljem Odluke Školskog odbora u pričuvu za nabavku i održavanje opreme u narednoj školskoj godini.

Članak 5.

1. U slučaju potrebe za hitnim i nepredviđenim troškovima na prijedlog ravnatelja, a uz prethodnu suglasnost Gradsko ureda nadležnog za obrazovanje, Školski odbor Škole može posebnom odlukom rasporediti vlastite prihode na način različit od onoga koji je određen u članku 2. ovog Procedure.
2. Odlukom iz stavka 1. ovog članka ujedno će se odrediti vremensko razdoblje u kojem će se primjenjivati poseban režim raspodjele vlastitih prihoda te, ako je to moguće, mjere za prevladavanje izvanrednih okolnosti koje su dovele do potrebe uvođenja posebnog režima raspodjele vlastitih prihoda.

Članak 6.

1. Na prijedlog ravnatelja Škole, Školskog odbora, svake će godine, najkasnije do 31. prosinca, donijeti Plan trošenja vlastitih prihoda u kojem će biti navedena visina očekivanih vlastitih prihoda u narednoj godini te pregled očekivanog trošenja vlastitih prihoda po pojedinim kategorijama troškova.
2. Ravnatelj Škole svake će godine, najkasnije do 31. ožujka, podnijeti Školskom odboru izvješće o ostvarenim vlastitim prihodima i o trošenju sredstava iz vlastitih prihoda u prethodnoj godini.
3. Ako se u raspodjeli vlastitih prihoda u prethodnoj godini odstupilo od omjera raspodjele vlastitih prihoda po pojedinim kategorijama troškova predviđenog člankom 2. ove Procedure, ravnatelj Škole obavijestit će Školski odbor o uzrocima toga odstupanja te mjerama poduzetim za otklanjanje uzroka koji su doveli do tog odstupanja.

Članak 7.

1. Ova Procedura stupa na snagu s danom donošenja i biti će objavljivanja na oglasnoj ploči i mrežnim stranicama Škole.
2. Raspodjela vlastitih prihoda u kalendarskoj godini u kojoj je donesena ova Procedura, dovršit će se prema pravilima koja su vrijedila prije njegova stupanja na snagu.

Klasa: 011-3/22-02/01

Urbroj: 251-301-01-22-4

U Zagrebu, 28. lipnja 2022. godine

 Ravvnatelj: Predsjednik Školskog odbora:
Anto Delač, dipl.ing. Tomislav Antolović, bacc.ing.mech.

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_